পূর্ব কমান্ড (ভারত)

**পূর্ব কমান্ড** ভারতীয় সেনাবাহিনীর ছয়টি কমান্ডের মধ্যে একটি। এটির সদর দপ্তর পশ্চিমবঙ্গের কলকাতা শহরের ফোর্ট উইলিয়ামে।

১৯২০ সালের ১লা নভেম্বর এটি গঠন করা হয়েছে। জেনারেল অফিসার কমান্ডিং-ইন-চিফ (জিওসি-ইন-সি) পদবীর একজন ৩ তারকা র‍্যাঙ্ক অফিসার এই কমান্ড নিয়ন্ত্রণ করেন। লেফট্যানেন্ট জেনারেল রানা প্রতাপ কলিতা এই কমান্ডের বর্তমান জিওসি-ইন-সি।

## ইতিহাস

### প্রারম্ভিক ইতিহাস
১৮৯৫ সালের ১লা এপ্রিল তিনটি প্রেসিডেন্সি আর্মি (বেঙ্গল, বোম্বে, মাদ্রাজ) একত্রিত হয়ে ভারতীয় সেনাবাহিনী গঠন করলে প্রেসিডেন্সি আর্মি বিলুপ্ত হয়। ভারতীয় সেনাবাহিনীকে চারটি কমান্ডে বিভক্ত করা হয়েছিল: বেঙ্গল কমান্ড, বোম্বে কমান্ড, মাদ্রাজ কমান্ড এবং পাঞ্জাব কমান্ড। প্রতিটি কমান্ড একজন করে লেফট্যানেন্ট জেনারেলের নেতৃত্বাধীন ছিল।

১৯০৪-০৮ এর মাঝামাঝি সময়ে বেঙ্গল কমান্ডকে পূর্ব কমান্ডে পরিণত করা হয়। ১৯০৮ সালে ভারতীয় সেনাবাহিনীর সর্বাধিনায়ক লর্ড কিচেনারের পরামর্শে চারটি কমান্ডকে একত্রিত করে দুটি বাহিনী; উত্তর বাহিনী এবং দক্ষিণ বাহিনী গঠন করা হয়। এই বন্দোবস্ত বেশিদিন স্থায়ী হয়নি, এবং ১৯২০ সালে পুনরায় চারটি কমান্ড; পূর্ব কমান্ড, উত্তর কমান্ড, দক্ষিণ কমান্ড, পশ্চিম কমান্ড গঠিত হয়।

১৯২০ সালের ১লা নভেম্বর পূর্ব কমান্ড প্রতিষ্ঠিত হয়েছিল। গ্রীষ্মকালে এর সদরদপ্তর হতো নৈনিতালে এবং শীতকালে লখনউতে। জেনারেল স্যার হ্যাভলক হাডসন ছিলেন এই কমান্ডের প্রথম কমান্ডার।

### দ্বিতীয় বিশ্বযুদ্ধ
১৯৪২ সালে কমান্ডটির অধীনে নিম্নোক্ত ফর্মেশনগুলো নিযুক্ত ছিলো:

* ৪র্থ কোর (সদরদপ্তর ইম্ফলে)
** ১৭শ ভারতীয় পদাতিক ডিভিশন ও ২৩শ ভারতীয় পদাতিক ডিভিশন
* ৩৩শ কোর (সদরদপ্তর আরাকান)
** ১৪শ ভারতীয় পদাতিক ডিভিশন ও ২৬শ ভারতীয় পদাতিক ডিভিশন

১৯৪২ সালে কমান্ডটিকে পুনরায় পূর্ব কমান্ড হিসেবে মনোনীত করে দ্বিতীয় বিশ্বযুদ্ধে অংশগ্রহণের জন্য এর সদরদপ্তর ব্যারাকপুরে স্থানান্তর করা হয়েছিল। ১৯৪৩ সালে পূর্ব কমান্ডের ৭৭তি ভারতীয় পদাতিক ব্রিগেড চিন্দিত ইউনিট গঠন করে অপারেশনে প্রেরণ করেছিল।

১৯৪৩ সালের অক্টোবরে চতুর্দশ বাহিনী গঠন করে মেঘনা নদীর পূর্ব দিকের এবং পূর্ব কমান্ডকে মেঘনা নদীর পশ্চিম দিকের দায়িত্ব দেওয়া হয়েছিল।

যুদ্ধের পর এর সদরদপ্তর রাঁচিতে স্থানান্তর করা হলেও পরবর্তীতে ১৯৫৫ সালে এটি লখনউতে স্থানান্তর করা হয়েছিল। চীন-ভারত যুদ্ধের পর ১৯৬৩ সালের ১লা মে মধ্য কমান্ড পুনর্গঠন করে লখনউকে এর সদরদপ্তর করা হয় এবং পূর্ব কমান্ডের সদরদপ্তর কলকাতায় স্থানান্তর করা হয়।

### ভারত-পাকিস্তান যুদ্ধ ১৯৭১

১৩ দিনের এই যুদ্ধে পূর্ব থিয়েটারের সম্পূর্ণ দায়িত্ব ছিল পূর্ব কমান্ডের উপর। কমান্ডের পূর্ববর্তী দুটি পদাতিক কোর, ৪র্থ কোর এবং ৩৩শ কোর এর সাথে আরেকটি ২য় কোর গঠন করা হয়েছিল। এছাড়া ১০১ কমিউনিকেশন জোনকে ডিভিশন আকারের ফর্মেশনে পুনর্গঠন করা হয়েছিল। লেফটেন্যান্ট জেনারেল জে এস অরোরা পূর্ব কমান্ডের জেনারেল অফিসার কমান্ডিং-ইন-চিফ হিসেবে পূর্ব থিয়েটারের সকল ভারতীয় ও বাংলাদেশী বাহিনী নিয়ন্ত্রণ করেছিলেন। যুদ্ধের সময় পূর্ব কমান্ডের অধিনস্ত ইউনিটগুলো হলো:

**[[২ কোর (ভারত)|২য় কোর]]** (সদরদপ্তর - কৃষ্ণনগর) (জিওসি - লেফটেন্যান্ট জেনারেল টি এন রায়না)

* ৫০ম স্বাধীন প্যারাসুট ব্রিগেড - ব্রিগেডিয়ার এম থমাস
* ৮ম মাউন্টেন আর্টিলারি ব্রিগেড
* ৫৮ম, ৬৮ম এবং ২৬৩ম ইঞ্জিনিয়ারিং রেজিমেন্ট
* ৯ম পদাতিক ডিভিশন (জিওসি - মেজর জেনারেল দালবির সিং)
** ৩২ পদাতিক ব্রিগেড - ব্রিগেডিয়ার এম তিওয়ারি
** ৪২ পদাতিক ব্রিগেড - ব্রিগেডিয়ার জে এম ঝোরিয়া
** ৩৫০ পদাতিক ব্রিগেড - ব্রিগেডিয়ার এইচ এম সন্ধু
** ৯ম আর্টিলারি ব্রিগেড
* ৪র্থ মাউন্টেন ডিভিশন (সদরদপ্তর - কৃষ্ণনগর) (জিওসি - মেজর জেনারেল এম এস বরর
** ৭ম মাউন্টেন ব্রিগেড - ব্রিগেডিয়ার জইল সিং
** ৪১ম মাউন্টেন ব্রিগেড - ব্রিগেডিয়ার টনি মিশিগান
** ৬২ম মাউন্টেন ব্রিগেড - ব্রিগেডিয়ার রাজিন্দার নাথ
** ৪র্থ মাউন্টেন আর্টিলারি ব্রিগেড

**৪র্থ কোর** (সদরদপ্তর - আগরতলা) (জিওসি - লেফটেন্যান্ট জেনারেল সগত সিং)

* কোর আর্টিলারি ব্রিগেড
* তিনটি স্বাধীন ট্যাঙ্ক স্কোয়াড্রন
* ৮ম মাউন্টেন ডিভিশন (জিওসি - মেজর জেনারেল কে ভি কৃষ্ণ রাও
** ইকো ফোর্স ব্রিগেড - ব্রিগেডিয়ার ওয়াদেকার
** ৫৯ম মাউন্টেন ব্রিগেড - ব্রিগেডিয়ার সি এ কুইন
** ৮১ম মাউন্টেন ব্রিগেড - ব্রিগেডিয়ার আর সি ভি আপ্তে
** ২য় মাউন্টেন আর্টিলারি ব্রিগেড
* ৫৭ম মাউন্টেন ডিভিশন (জিওসি - মেজর জেনারেল বি এফ গোঞ্জাভেজ)
** ৩১১ম মাউন্টেন ব্রিগেড - ব্রিগেডিয়ার মিশ্রা
** ৭৩য় মাউন্টেন ব্রিগেড - ব্রিগেডিয়ার তুলি
** ৬১ম মাউন্টেন ব্রিগেড - ব্রিগেডিয়ার টম পাণ্ডে
** ৫৭ম মাউন্টেন আর্টিলারি ব্রিগেড
* ২৩য় মাউন্টেন ডিভিশন (জিওসি - মেজর জেনারেল আর ডি হিরা)
** ৩০১ম মাউন্টেন ব্রিগেড - ব্রিগেডিয়ার এইচ এস সোধি
** ১৮১ম মাউন্টেন ব্রিগেড - ব্রিগেডিয়ার ওয়াই সি বকশী
** ৮৩ম মাউন্টেন ব্রিগেড - ব্রিগেডিয়ার বি এস সন্ধু
** ২৩ম মাউন্টেন আর্টিলারি ব্রিগেড
** কিলো ফোর্স ব্রিগেড - ব্রিগেডিয়ার আনন্দ স্বরুপ সাথে:
** মিজো রেঞ্জ হিলস ব্রিগেড

**৩৩শ কোর** (সদরদপ্তর - শিলিগুড়ি) (জিওসি - লেফটেন্যান্ট জেনারেল এম এল থাপন)

* কোর আর্টিলারি ব্রিগেড
* ৪৭১ম ইঞ্জিনিয়ারিং ব্রিগেড - কর্নেল সুরি
* ২৩৫ম আর্মি ইঞ্জিনিয়ারিং রেজিমেন্ট
* ২ প্যারা ব্যাটালিয়ন গ্রুপ
* এমএফ ব্রিগেড - ব্রিগেডিয়ার প্রেম সিং
* ৭১ম মাউন্টেন ব্রিগেড - ব্রিগেডিয়ার পি এন কাঠপালিয়া
* ২০ম মাউন্টেন ডিভিশন (সদরদপ্তর বালুরঘাট) (জিওসি - মেজর জেনারেল লাচমান সিং
** ৬৬ম মাউন্টেন ব্রিগেড - ব্রিগেডিয়ার জি এস শর্মা
** ১৬৫ম মাউন্টেন ব্রিগেড - ব্রিগেডিয়ার আর এস পান্নু
** ২০২ম মাউন্টেন ব্রিগেড - ব্রিগেডিয়ারএফ পি ভাট্টি
** ৩য় আরমোর্ড ব্রিগেড - ব্রিগেডিয়ার জি সিং সিধু
** ২০ম মাউন্টেন আর্টিলারি ব্রিগেড
** ৩৪০ম মাউন্টেন ব্রিগেড গ্রুপ - ব্রিগেডিয়ার জোগিন্দর সিং
* ৬ষ্ঠ মাউন্টেন ডিভিশন (সদরদপ্তর - কোচবিহার) (জিওসি - মেজর জেনারেল পি সি রেড্ডি)
* ৯ম মাউন্টেন ব্রিগেড - ব্রিগেডিয়ার তিরিত বর্মা
* ৯৯ম মাউন্টেন ব্রিগেড
* ৬ষ্ঠ মাউন্টেন আর্টিলারি ব্রিগেড

**১০১ম কমিউনিকেশন জোন** (সদরদপ্তর - গুয়াহাটি) (জিওসি - মেজর জেনারেল গুরবাক্স সিং গিল)

* ৩১২ এয়ার ডিফেন্স ব্রিগেড
* ৩৪২ ভারতীয় এয়ার ডিফেন্স ব্রিগেড
* ৯৫ম মাউন্টেন ব্রিগেড - ব্রিগেডিয়ার হরদেব সিং ক্লার
* এফ জে সেক্টর ব্রিগেড - ব্রিগেডিয়ার সান্ত সিং
* ১৬৭ম পদাতিক ব্রিগেড - ব্রিগেডিয়ার ইরানি (৮ ডিসেম্বর ১৯৭১ এর পর নিযুক্ত)
* ৫ম মাউন্টেন ব্রিগেড (৮ ডিসেম্বর ১৯৭১ এর পর নিযুক্ত)

১৯৭১ সালের ১৬ ডিসেম্বর পাকিস্তান সশস্ত্র বাহিনীর পূর্ব কমান্ডের ঢাকায় আত্মসমর্পণের ফলে পূর্ব পাকিস্তানের বিলুপ্তি ঘটে এবং বাংলাদেশের জন্ম হয়। লেফটেন্যান্ট জেনারেল জে এস অরোরা রমনা রেস কোর্স ময়দানে লেফটেন্যান্ট জেনারেল এ এ কে নিয়াজী কর্তৃক স্বাক্ষরিত পাকিস্তানের আত্মসমর্পণের দলিল গ্রহণ করেন। প্রায় ৯০,০০০ থেকে ৯৩,০০০ পাকিস্তানি সেনাসদস্য ভারতীয় সেনাবাহিনী বন্দি করেছিল। এর মধ্যে ৭৯,৬৭৬ থেকে ৮১,০০০ জন পাকিস্তানি সশস্ত্র বাহিনীর ইউনিফর্মধারী কর্মী ছিলেন। বন্দিকৃতদের মধ্যে কিছু বাঙালি সেনাসদস্যও ছিল যারা পাকিস্তানের প্রতি অনুগত ছিল।

## গঠন

## কমান্ডারের তালিকা

## তথ্যসূত্র

## আরও পড়ুন
*রিচার্ড এ. রেনাল্ডি ও রবি রিখে, 'ইন্ডিয়ান আর্মি অর্ডার অফ ব্যাটল,' টাইগার লিলি বুকস: আ ডিভিশন অফ জেনারেল ডাটা এলএলসি, , ২০১১।

বিষয়শ্রেণী:ভারতীয় সেনাবাহিনীর কমান্ড